Lav et referat af nedenstående tekst:

Tekst:
Tre mænd på henholdsvis 27, 28 og 41 år, der er sigtet for at have slået en 20-årig mand ihjel i Skagen den 16. januar, har mandag fået deres varetægtsfængsling forlænget. Det oplyser anklager Thomas Klingenberg fra Nordjyllands Politi De tre mænd er sigtet for den 16. januar om aftenen at have stukket den 20-årige flere gange, ligesom han ved det voldsomme overfald fik flere kraniebrud og brækkede knogler i ansigtet. Den 20-årige blev fundet livløs i sin lejlighed på Skagavej klokken 19.29 den 16. januar. Hans tilstand var selvsagt kristisk og han svævede mellem liv og død i de to efterfølgende døgn, inden han afgik ved døden på sygehuset. Seks personer blev i løbet af aftenen og natten efter overfaldet anholdt af Nordjyllands Politi. To af de anholdte blev efterfølgende løsladt og en anden fik sin anholdelse opretholdt i yderligere tre dage hvorefter han blev løsladt. Han er stadig sigtet i sagen, men politiet har ikke begrundet mistanke, som det hedder rent juridisk til at han har en betydende rolle i sagen. De tre øvrige blev varetægtsfængslet i fire uger, sigtet for drabsforsøg. Da den 20-årige afgik ved døden blev sigtelsen mod de tre ændret til drab. De har alle tre, siden sagens begyndelse nægtet sig skyldige, og det var også tilfældet mandag i Retten i Hjørring. - Når vi begærer varetægtsfængslingen forlænget, så er det fordi mistanken mod dem ikke er blevet mindre, men der mangler stadig rigtig meget efterforskning før vi kan begynde at afslutte sagen, fortæller Thomas Klingenberg. Det er både resultaterne af flere tekniske undersøgelser, efterforskerne venter på, ligesom der stadig er vidner, der skal afhøres og genafhøres. - Og når mistanken mod de tre personer er så stærk, kan vi jo ikke have dem på fri fod, så de kan påvirke vidnerne, siger Thomas Klingenberg. De sigtede kærede ikke den fortsatte varetægtsfængsling.

Referat:
Tre mænd, der er sigtet for drab på en 20-årig mand fra Skagen har mandag fået deres varetægtsfængsling forlænget.